Donacionet e Donald Trumpit për veteranët
Donald Trump sulmoi mediat pasi disa gazetarë i kërkuan atij dhe fushatës së tij më shumë informacion për donacionet
Kandidati republikan për president, Donald Trump tha të martën se ai ka mbledhur 5,6 milionë dollarë për veteranët e ushtrisë amerikane. Ai sulmoi mediat që i kanë vënë në pikëpyetje donacionet. Manjatit i pasurive të patundshme ka thënë vazhdimisht që nga muaji janar se ai ka mbledhur 6 milionë dollarë për organizatat që ndihmojnë veteranët e ushtrisë, madje në janar ai anuloi paraqitjen në një debat në Ajova për t’u marrë me mbledhjen e fondeve për veteranët. Por deri dje, Trump nuk kishte dhënë pothuajse asnjë hollësi mbi atë se si janë shpërndarë paratë. Ai sulmoi mediat pasi disa gazetarë i kërkuan atij dhe fushatës së tij më shumë informacion për këtë çështje. Donald Trump u tha gazetarëve se paratë e mbledhura përfshinin 1 milion dollarë që ai vetë i ka dhënë për këtë kauzë. Ai tha se fondet u janë dhënë më shumë se 40 grupeve private që ndihmojnë veteranët e ushtrisë amerikane. Por disa veteranë janë të zemëruar me zotin Trump, duke e quajtur bujarinë e tij një hipokrizi dhe duke e akuzuar atë për shfrytëzimin e problemeve të tyre për të blerë vota. , thotë veterani Perry O’Brian. Hillary Clinton, kandidatja e pritshme demokrate për president, i tha televizionit CNN të martën se ndërsa ajo është e kënaqur që Trump ka dhënë para për veteranët, ai nuk duhet të mburret kaq shumë për këtë veprim. Ajo gjithashtu mohoi akuzat e zotit Trump se ajo nuk ka bërë asgjë për të ndihmuar veteranët. Zonja Clinton tha se ajo ka punuar për të rritur përfitimet për veteranët dhe ka bërë edhe kontribute personale.